Питрәч. Мишә. Су туристлары. 18-20 апрель (ФОТО)

	Ташулар киткәч, һәр елдагыча (менә инде 15 елга якын) спорт туризмына мөкиббән китүчеләр Питрәчкә, Мишә елгасы буена җыелалар. Монда су дистанцияләрендә спорт туризмы буенча Татарстан чемпионаты уздырыла, ә былтыр хәтта Идел буе чемпионаты узды. 	 Быел да 18-20 апрель көннәрендә, үткән ял көннәрдә Мишә буе гөж килде. Менә ничек ял итәргә кирәк ул! Туристлар чатырлар корып, учаклар ягып, өч көн буена су буенда яшәделәр. Мишәнең шаулап торган баскыч-баскыч агымнарында катамаран, каякларда ярыштылар. Монда Чабаксар, Йошкар-Ола, Самара, Яшел Үзән, Саратов, Тольятти, Түбән Новгород һ.б. төбәкләрдән йөзгә якын спортчы, турист җыелды. Чемпионатны оештыручы, Татарстанның спорт туризмы федерациясе рәисе Илгизәр Хәйруллин әйтүенчә, Мишәнең Питрәчтәге шушы өлеше – уникаль. Баскычлы-баскычлы, таулы яклардагы шикелле шарлавыклы, көчле агымлы, тирән – су туризмы өчен менә дигән шартлар монда. Күпер төзелеше вакытында уйламаганда-нитмәгәндә барлыкка килгән үзенчәлек Мишә буен туристлар оясы итте. Мондый уникаль урын Татарстанда гына түгел, Идел буе төбәгендә дә бүтән юк. Тиккә генә чемпионат 15 ел дәвамында Питрәчтә узмый.  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  

Базар көн

	№   |  	


